Det blev ikke til en ski..... | Nordjyske.dk
Naboerne til "Skibakken" bliver nu endelig fri for faren for et kunstigt helårs skicenter i baghaven. Kommunen tilbagekøber den grønne bakketop i baggrunden samt de to storparceller på Købstrupvej og Øster Dal Vej. Arkivfoto: Peter Broen
Det blev ikke til en ski.....
Definitivt slut med planer om kunstig skibakke i Flade Bakker - kommunen tilbagekøber arealerne
22. august 2008 06:00
Planerne om at bygge et helårs alpint skicenter i Flade Bakker er nu definitivt opgivet.Kommunens økonomiudvalg besluttede onsdag at tilbagekøbe "Skibakken" og de to storparceller langs Øster Dal Vej og Købstrupvej, et område på i alt 277.000 kvadratmeter.- Investorerne har smidt håndklædet i ringen. De kan ikke etablere skicenteret inden for den frist, der gjaldt, og dermed skal investorerne tilbyde en tilbageskødning af arealerne. Det har vi sagt ja til, så nu overtager kommunen såvel skibakken som de to storparceller, siger borgmester Erik Sørensen.Investorerne købte arealerne for cirka syv mio. kroner. Planen var, at provenuet fra salg af de 175-200 byggegrunde skulle finansiere anlæggelsen af skicenteret. Investorerne havde fået lov til at vende projektet og først sælge grundene, inden skicenteret stod klart, men dødsstødet kom reelt, da Statsforvaltningen sagde nej til investorernes ønske om at tilbagesælge "Skibakken" og dernæst leje den af kommunen.Nu overtager kommunen arealerne og kan videresælge de mange byggegrunde.Borgmester Erik Sørensen mener, der er tale om en god forretning for kommunen:- Det er ærgerligt, at skibakken ikke bliver til noget, men når det er sagt, er det et godt udgangspunkt for os. Nu falder avancen fra salget af de mange byggegrunde i kommunens lomme og priserne på jord er steget kraftigt.Peiter: ÆrgerligtMed beslutningen om at tilbagekøbe jorden slutter en lang fortælling, som tog sin begyndelse sidst i 90'erne, da nordmanden Tormod Rype første gang præsenterede de fantasifulde planer om et helårs skicenter i international klasse.Undervejs er fristen for skibakken blevet udsat adskillige gange og der har været stor udskiftning i kredsen af investorer bag skibakken.De seneste år var det Skicenter Nordjylland ApS, et datterselskab af Gautafall Invest i Norge, bestående af Jørgen "Peiter" Petersen, Karl Ehlern, Steen Rytter, Lars Jørgen Pedersen og Ryan Boddum Andersen, der tegnede investorkredsen.Jørgen "Peiter" ærgrer sig over skibakkens endeligt:- Jeg er normalt superoptimist og det er ikke rart, at det nu ender sådan. Det var ikke den vej, jeg ville. Vi var ikke ude på, at stikke pengene i egen lomme. Alt skulle geninvesteres i skicenteret, som skulle køre i tæt samarbejde med Gautefall. - For mig handler det om at fremme turismen, i Telemarken og i Nordjylland. I Gautefall havde vi sidste år en fremgang på 36 procent, mens turismen i Nordjylland er i tilbagegang, siger Jørgen "Peiter" Petersen. Nye mulighederSpørgsmålet er nu, hvad der skal ske med selve "skibakken".- Vi kan vælge at bevare området som et stort rekreativt grønt område - give det tilbage til byens borgere og åbne til et aktivt friluftsliv. Det er én mulighed. Vi kan også vælge at udstykke udsigtsboliger eller noget helt tredje. Det skal vi nu drøfte, siger Erik Sørensen.
Én hjernedød efter mislykket forsøg med cannabis Lidl indfører P-kontrol Oddset-spiller ramte vanvittige odds 220.000 Friske kræfter i lægehus Er du klar: Varmen er på vej Seneste nyt